title: 2006/499/BUSP 2006 m. gegužės 30 d.  Politinio ir saugumo komiteto sprendimas MONUC SPT/1/2006, dėl trečiųjų valstybių įnašų į Europos Sąjungos karinę operaciją Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu priėmimo

text:
19.7.2006

               LT

               Europos Sąjungos oficialusis leidinys

               L 197/14

      POLITINIO IR SAUGUMO KOMITETO SPRENDIMAS MONUC SPT/1/2006
   2006 m. gegužės 30 d.
   dėl trečiųjų valstybių įnašų į Europos Sąjungos karinę operaciją Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu priėmimo
   (2006/499/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2006 m. balandžio 27 d. Tarybos bendruosius veiksmus 2006/319/BUSP dėl Europos Sąjungos karinės operacijos Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu (1) (operacija EUFOR RD Congo), ypač į jų 10 straipsnio 2 dalį,
   kadangi:

               (1)

               Politinio ir saugumo komiteto prašymu ir pagal Europos Sąjungos karinio komiteto (ESKK) užduotį ES operacijos vadas ir ES pajėgų vadas 2006 m. gegužės 3 ir 10 d. surengė pajėgų kūrimo ir komplektavimo konferencijas.

               (2)

               ES operacijos vadui ir ESKK pateikus rekomendaciją dėl Turkijos įnašo, Turkijos įnašas turėtų būti priimtas.

               (3)

               Pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Danijos pozicijos 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         NUSPRENDĖ:
   1 straipsnis
   Trečiųjų valstybių įnašai
   Pasibaigus pajėgų kūrimo ir komplektavimo konferencijoms, priimamas Turkijos įnašas į ES karinę operaciją Kongo Demokratinėje Respublikoje MONUC remti rinkimų metu.
   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje, 2006 m. gegužės 30 d.

            Politinio ir saugumo komiteto vardu

            Pirmininkas

         F.J. KUGLITSCH

      (1)  OL L 116, 2006 4 29, p. 98.


title: 2012/405/ES: 2012 m. liepos 16 d. Tarybos sprendimas, kuriuo skiriami Regionų komiteto Italijai atstovaujantys trys nariai ir Italijai atstovaujantis vienas pakaitinis narys

text:
19.7.2012

               LT

               Europos Sąjungos oficialusis leidinys

               L 189/9

         TARYBOS SPRENDIMAS
   2012 m. liepos 16 d.
   kuriuo skiriami Regionų komiteto Italijai atstovaujantys trys nariai ir Italijai atstovaujantis vienas pakaitinis narys
   (2012/405/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį;
   atsižvelgdama į Italijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Graziano MILIA, Riccardo VENTRE ir Marta VINCENZI kadencijai tapo laisvos trys Regionų komiteto narių vietos. Pasibaigus Laura ARDITO kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Piero LACORAZZA, Presidente della Provincia di Potenza,

                           —

                           Piero FASSINO, Sindaco del Comune di Torino,

                           —

                           Mauro D’ATTIS, Consigliere del Comune di Brindisi

                     ir

               b)

               pakaitine nare:

                           —

                           Lucia LIBERTINO, Consigliere del Comune di Formicola.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 16 d.

            Tarybos vardu

            Pirmininkas

         S. ALETRARIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2012/407/ES: 2012 m. liepos 16 d. Tarybos sprendimas, kuriuo skiriamas Regionų komiteto Slovėnijai atstovaujantis narys

text:
19.7.2012

               LT

               Europos Sąjungos oficialusis leidinys

               L 189/11

         TARYBOS SPRENDIMAS
   2012 m. liepos 16 d.
   kuriuo skiriamas Regionų komiteto Slovėnijai atstovaujantis narys
   (2012/407/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Slovėnijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Barbara ŽGAJNER TAVŠ kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nare skiriama:

               —

               Jasna GABRIČ, podžupanja občine Trbovlje.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 16 d.

            Tarybos vardu

            Pirmininkas

         S. ALETRARIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2011/139/ES: 2011 m. vasario 28 d. Tarybos sprendimas, kuriuo koreguojamos Sprendime 2007/829/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių numatytos išmokos

text:
4.3.2011

               LT

               Europos Sąjungos oficialusis leidinys

               L 59/43

         TARYBOS SPRENDIMAS
   2011 m. vasario 28 d.
   kuriuo koreguojamos Sprendime 2007/829/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių numatytos išmokos
   (2011/139/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 41 straipsnio 1 dalį,
   atsižvelgdama į Sutartį dėl Europos Sąjungos veikimo, ypač į jos 24 straipsnio 2 dalį,
   atsižvelgdama į Tarybos sprendimą 2007/829/EB (1), ypač į jo 15 straipsnio 6 dalį,
   kadangi:

               (1)

               Sprendimo 2007/829/EB 15 straipsnio 6 dalyje numatyta, kad kiekvienais metais, atsižvelgiant į Sąjungos pareigūnų Briuselyje ir Liuksemburge bazinių atlyginimų pakeitimą, turi būti koreguojami nacionalinių ekspertų ir karinio personalo, komandiruojamo į Tarybos Generalinį sekretoriatą, dienpinigiai ir mėnesinės išmokos; toks koregavimas neturi grįžtamosios galios.

               (2)

               Taryba 2010 m. gruodžio 20 d. Reglamentu (ES) Nr. 1239/2010/EB, kuriuo nuo 2010 m. liepos 1 d. tikslinamas Europos Sąjungos pareigūnų ir kitų tarnautojų darbo užmokestis ir pensijos bei jiems taikytini korekciniai koeficientai (2), nustatė, kad Sąjungos pareigūnų darbo užmokestis ir pensijos koreguojami 0,1 %,

         PRIĖMĖ ŠĮ SPRENDIMĄ:
   1 straipsnis
   Sprendimas 2007/829/EB iš dalies keičiamas taip:

               1.

               15 straipsnio 1 dalyje nurodytos 31,89 EUR ir 127,52 EUR sumos pakeičiamos atitinkamai šiomis sumomis:
               „31,92 EUR ir 127,65 EUR“.

               2.

               15 straipsnio 2 dalyje pateikta lentelė pakeičiama taip:

                           „Atstumas tarp kilmės vietos ir komandiruotės vietos
                           (km)

                           Suma EUR

                           0–150

                           0,00

                           > 150

                           82,05

                           > 300

                           145,86

                           > 500

                           237,05

                           > 800

                           382,92

                           > 1 300

                           601,73

                           > 2 000

                           720,27“

         2 straipsnis
   Šis sprendimas įsigalioja pirmą mėnesio, einančio po šio sprendimo priėmimo, dieną.

      Priimta Briuselyje 2011 m. vasario 28 d.

            Tarybos vardu

            Pirmininkas

         FELLEGI T.

      (1)  OL L 327, 2007 12 13, p. 10.

      (2)  OL L 338, 2010 12 22, p. 1.


title: 2014 m. gruodžio 17 d. Tarybos sprendimas 2014/922/BUSP, kuriuo iš dalies keičiamas Sprendimas 2010/279/BUSP dėl Europos Sąjungos policijos misijos Afganistane (EUPOL AFGHANISTAN) ir pratęsiamas jo galiojimas

text:
18.12.2014

               LT

               Europos Sąjungos oficialusis leidinys

               L 363/152

         TARYBOS SPRENDIMAS 2014/922/BUSP
   2014 m. gruodžio 17 d.
   kuriuo iš dalies keičiamas Sprendimas 2010/279/BUSP dėl Europos Sąjungos policijos misijos Afganistane (EUPOL AFGHANISTAN) ir pratęsiamas jo galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. gegužės 18 d. Taryba priėmė Sprendimą 2010/279/BUSP (1) dėl Europos Sąjungos policijos misijos Afganistane (EUPOL AFGHANISTAN). Tas sprendimas nustoja galioti 2014 m. gruodžio 31 d.;

               (2)

               atsižvelgiant į 2014 m. vasario mėn. atliktą strateginę apžvalgą, EUPOL AFGHANISTAN turėtų būti pratęsta iki 2016 m. gruodžio 31 d;

               (3)

               EUPOL AFGHANISTAN bus vykdoma tokiomis aplinkybėmis, kurios gali pablogėti ir galėtų kliudyti pasiekti Europos Sąjungos sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/279/BUSP iš dalies keičiamas taip:

               1)

               1 straipsnio 1 dalis pakeičiama taip:
               „1.   Europos Sąjungos policijos misija Afganistane (toliau – EUPOL AFGHANISTAN arba misija), įkurta Bendraisiais veiksmais 2007/369/BUSP, pratęsiama nuo 2010 m. gegužės 31 d. iki 2016 m. gruodžio 31 d.“;

               2)

               2 straipsnis pakeičiamas taip:
               „2 straipsnis
               Tikslai
               EUPOL AFGHANISTAN remia Afganistano valdžios institucijų pastangas toliau plėtoti efektyvią ir atskaitingą civilinės policijos tarnybą, kuri palaiko veiksmingus ryšius su teisingumo sektoriumi plačiąja prasme ir gerbia žmogaus teises, įskaitant moterų teises. EUPOL AFGHANISTAN veikla grindžiama laipsnišku ir tvariu pereinamuoju procesu, išsaugant jau pasiektus rezultatus.“;

               3)

               3 straipsnis iš dalies keičiamas taip:

                           a)

                           1 dalies a punktas pakeičiamas taip:

                                       „a)

                                       padeda Afganistano Vyriausybei daryti pažangą vykdant Vidaus reikalų ministerijos institucinę reformą ir kuriant bei nuosekliai įgyvendinant tvarių ir veiksmingų civilinių viešosios tvarkos palaikymo priemonių politikos sritis ir strategiją, įskaitant lyčių aspekto integravimą, visų pirma susijusias su Afganistano civiline policija ir Afganistano kriminalistine policija;“

                           b)

                           1 dalies b punktas pakeičiamas taip:

                                       „b)

                                       padeda Afganistano Vyriausybei toliau didinti Afganistano nacionalinės policijos (ANP) profesionalumą, visų pirma remiant moterų policijos pareigūnių tvarų įdarbinimą, išlaikymą ir integraciją, mokymo infrastruktūros kūrimą ir stiprinant Afganistano gebėjimus rengti ir vykdyti mokymus;“

                                 ;

                           c)

                           1 dalies d punktas pakeičiamas taip:

                                       „d)

                                       gerina tarptautinių subjektų veiklos nuoseklumą ir koordinavimą ir tęsia darbą policijos reformos strategijos rengimo srityje, ypač per Tarptautinę policijos koordinavimo tarybą (TPKT), glaudžiai bendradarbiaudama su tarptautine bendruomene ir nuolat bendradarbiaudama su pagrindiniais partneriais, įskaitant NATO vadovaujamą tvirtos paramos misiją bei kitus paramos teikėjus.“

                                 ;

                           d)

                           3 dalis išbraukiama;

               4)

               4 straipsnis pakeičiamas taip:
               „4 straipsnis
               Misijos struktūra
               1.   EUPOL AFGHANISTAN būstinė yra Kabule.
               2.   EUPOL AFGHANISTAN struktūra nustatoma remiantis jos planavimo dokumentais.“;

               5)

               6 straipsnis iš dalies keičiamas taip:

                           a)

                           įterpiama ši dalis:
                           „1a.   Misijos vadovas atstovauja EUPOL AFGHANISTAN neviršydamas misijos įgaliojimų. Misijos vadovas, prisiimdamas bendrą atsakomybę, gali EUPOL AFGHANISTAN darbuotojams perduoti personalo ir finansų reikalų valdymo užduotis.“;

                           b)

                           4 dalis išbraukiama;

                           c)

                           8 dalis pakeičiama taip:
                           „8.   Misijos vadovas užtikrina, kad EUPOL AFGHANISTAN glaudžiai bendradarbiautų, koordinuotų veiklą ir palaikytų ryšius su Afganistano Vyriausybe ir prireikus atitinkamais tarptautiniais subjektais, įskaitant NATO vadovaujamą tvirtos paramos misiją, Jungtinių Tautų pagalbos misiją Afganistane (UNAMA) ir trečiąsias valstybes, šiuo metu dalyvaujančias Afganistano policijos reformoje.“;

               6)

               7 straipsnio 5 dalis pakeičiama taip:
               „5.   Visi personalo nariai atlieka pareigas bei veikia vadovaudamiesi misijos interesais. Visi personalo nariai laikosi saugumo principų ir būtiniausių standartų, nustatytų Tarybos sprendimu 2013/488/ES (2).;

               7)

               8 straipsnio 3 dalis pakeičiama taip:
               „3.   Tarptautinio ir vietos personalo įdarbinimo sąlygos ir teisės bei pareigos nustatomos sutartyse, kurias EUPOL AFGHANISTAN turi sudaryti su atitinkamais darbuotojais.“;

               8)

               11 straipsnio 6 dalis pakeičiama taip:
               „6.   Misijos vadovas užtikrina ES įslaptintos informacijos apsaugą pagal Sprendimą 2013/488/ES.“;

               9)

               įterpiamas šis straipsnis:
               „12b straipsnis
               Teisinės nuostatos
               EUPOL AFGHANISTAN turi teisę pirkti paslaugas ir prekes, sudaryti sutartis ir administracinius susitarimus, įdarbinti darbuotojus, turėti banko sąskaitas, įsigyti turto ir juo disponuoti, vykdyti savo įsipareigojimus ir būti teismo proceso šalimi, kai to reikia šiam sprendimui įgyvendinti.“;

               10)

               13 straipsnis pakeičiamas taip:
               „13 straipsnis
               Finansinės nuostatos
               1.   Orientacinė finansavimo suma, skirta EUPOL AFGHANISTAN išlaidoms 2010 m. gegužės 31 d.–2011 m. liepos 31 d. laikotarpiu padengti, yra 54 600 000 EUR.
               Orientacinė finansavimo suma, skirta EUPOL AFGHANISTAN išlaidoms 2011 m. rugpjūčio 1 d.–2012 m. liepos 31 d. laikotarpiu padengti, yra 60 500 000 EUR.
               Orientacinė finansavimo suma, skirta EUPOL AFGHANISTAN išlaidoms 2012 m. rugpjūčio 1 d.–2013 m. gegužės 31 d. laikotarpiu padengti, yra 56 870 000 EUR.
               Orientacinė finansavimo suma, skirta EUPOL AFGHANISTAN išlaidoms 2013 m. birželio 1 d.–2014 m. gruodžio 31 d. laikotarpiu padengti, yra 108 050 000 EUR.
               Orientacinė finansavimo suma, skirta EUPOL AFGHANISTAN išlaidoms 2015 m. sausio 1 d.–2015 m. gruodžio 31 d. laikotarpiu padengti, yra 57 750 000 EUR.
               2.   Visos išlaidos tvarkomos pagal Sąjungos bendrajam biudžetui taikomas taisykles ir procedūras. EUPOL AFGHANISTAN viešojo pirkimo sutarčių skyrimo procedūrose fiziniai ir juridiniai asmenys dalyvauja be apribojimų. Be to, EUPOL AFGHANISTAN perkamoms prekėms netaikomos jokios kilmės taisyklės. Komisijai pritarus, misija gali sudaryti techninius susitarimus su valstybėmis narėmis, priimančiąja valstybe, dalyvaujančiomis trečiosiomis valstybėmis ir kitais tarptautiniais subjektais dėl įrangos, paslaugų ir patalpų teikimo EUPOL AFGHANISTAN.
               3.   EUPOL AFGHANISTAN yra atsakinga už misijos biudžeto įvykdymą. Šiuo tikslu EUPOL AFGHANISTAN pasirašo susitarimą su Komisija.
               4.   Nedarant poveikio nuostatoms dėl EUPOL AFGHANISTAN ir jos darbuotojų statuso, nuo 2015 m. sausio 1 d. EUPOL AFGHANISTAN atsako už bet kokius reikalavimus ir įsipareigojimus, atsirandančius vykdant įgaliojimus, išskyrus visus reikalavimus, susijusius su misijos vadovo sunkiu nusižengimu, už kurį atsako pats vadovas.
               5.   Finansinių nuostatų įgyvendinimas nedaro poveikio 5, 6 ir 9 straipsniuose numatytai EUPOL AFGHANISTAN pavaldumo tvarkai ir veiklos reikalavimams, įskaitant įrangos suderinamumą ir misijos grupių sąveiką.
               6.   Išlaidos laikomos atitinkančiomis reikalavimus nuo 3 dalyje nurodyto susitarimo pasirašymo dienos.“;

               11)

               įterpiamas šis straipsnis:
               „13a straipsnis
               Projektų grupė
               1.   EUPOL AFGHANISTAN sudaro projektų grupę projektams nustatyti ir įgyvendinti. EUPOL AFGHANISTAN prireikus sudaro palankesnes sąlygas valstybių narių ir trečiųjų valstybių pagal jų įgaliojimus įgyvendinamiems projektams su EUPOL AFGHANISTAN susijusiose srityse, kuriais remiami jos tikslai, ir teikia su jais susijusias konsultacijas.
               2.   Laikantis 3 dalies EUPOL AFGHANISTAN yra įgaliota naudoti valstybių narių arba trečiųjų valstybių finansinius įnašus nustatytiems projektams, kuriais nuosekliai papildomi kiti EUPOL AFGHANISTAN veiksmai, įgyvendinti, jei projektai:

                           —

                           yra numatyti šio sprendimo finansinėje pažymoje; arba

                           —

                           yra įtraukti įgaliojimų vykdymo laikotarpiu, misijos vadovo prašymu iš dalies pakeitus finansinę pažymą.

                     EUPOL AFGHANISTAN su tomis valstybėmis sudaro susitarimą, kuriame visų pirma nustatomos konkrečios procedūros, taikomos nagrinėjant trečiųjų šalių skundus dėl žalos, padarytos dėl EUPOL AFGHANISTAN veiksmų arba neveikimo naudojant lėšas, kurias skyrė tos valstybės. Prisidedančiosios valstybės jokiomis aplinkybėmis negali Sąjungos ar vyriausiojo įgaliotinio laikyti atsakingais už EUPOL AFGHANISTAN veiksmus ar neveikimą naudojant lėšas, kurias skyrė tos valstybės.
               3.   Trečiųjų valstybių finansiniams įnašams į projektų grupę turi pritarti PSK.“;

               12)

               14 straipsnio 1 – 4 dalys pakeičiamos taip:
               „1.   Vadovaujantis Sprendimu 2013/488/ES, vyriausiajam įgaliotiniui leidžiama NATO arba NATO vadovaujamai tvirtos paramos misijai teikti įslaptintą ES informaciją ir dokumentus, parengtus misijos tikslais. Siekiant palengvinti šį procesą, sudaromi vietiniai techniniai susitarimai.
               2.   Vadovaujantis Sprendimu 2013/488/ES, vyriausiajam įgaliotiniui leidžiama, atitinkamais atvejais ir pagal misijos reikmes, su šiuo sprendimu susijusioms trečiosioms valstybėms teikti ne didesnio slaptumo nei „CONFIDENTIEL UE“ žyma pažymėtą įslaptintą ES informaciją ir dokumentus, parengtus misijos tikslais.
               3.   Vadovaujantis Sprendimu 2013/488/ES, vyriausiajam įgaliotiniui leidžiama, atitinkamais atvejais ir pagal misijos veiklos reikmes, UNAMA teikti ne didesnio slaptumo nei „RESTREINT UE“ žyma pažymėtą įslaptintą ES informaciją ir dokumentus, parengtus misijos tikslais. Tuo tikslu sudaromi vietiniai susitarimai.
               4.   Vadovaujantis Sprendimu 2013/488/ES, atsiradus konkrečioms ir neatidėliotinoms veiklos reikmėms, vyriausiajam įgaliotiniui taip pat leidžiama priimančiajai valstybei teikti ne didesnio slaptumo nei „RESTREINT UE“ žyma pažymėtą įslaptintą ES informaciją ir dokumentus, parengtus misijos tikslais. Tuo tikslu sudaromi vyriausiojo įgaliotinio ir priimančiosios valstybės kompetentingų valdžios institucijų susitarimai.“;

               13)

               17 straipsnis pakeičiamas taip:
               „17 straipsnis
               Įsigaliojimas ir trukmė
               Šis sprendimas įsigalioja jo priėmimo dieną.
               Jis taikomas nuo 2010 m. gegužės 31 d. iki 2016 m. gruodžio 31 d.“.
         2 straipsnis
   Šis sprendimas įsigalioja jo priėmimo dieną.
   Jis taikomas nuo 2015 m. sausio 1 d.

      Priimta Briuselyje 2014 m. gruodžio 17 d.

            Tarybos vardu

            Pirmininkas

         G. L. GALLETTI

      (1)  2010 m. gegužės 18 d. Tarybos sprendimas 2010/279/BUSP dėl Europos Sąjungos policijos misijos Afganistane (EUPOL AFGHANISTAN) (OL L 123, 2010 5 19, p. 4).

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1)“


Svarbus teisinis pranešimas

|

2013/357/ES: 2013 m. birželio 21 d. Europos Centrinio Banko sprendimas, kuriuo nustatomos įnašui į Europos Centrinio Banko sukauptą nuosavo turto vertę ir nacionalinių centrinių bankų reikalavimų, lygių pervestoms užsienio atsargoms, pakoregavimui reikalingos priemonės (ECB/2013/15)

Oficialusis leidinys L 187 , 06/07/2013 p. 0009 - 0012

		Europos Centrinio Banko sprendimas2013 m. birželio 21 d.kuriuo nustatomos įnašui į Europos Centrinio Banko sukauptą nuosavo turto vertę ir nacionalinių centrinių bankų reikalavimų, lygių pervestoms užsienio atsargoms, pakoregavimui reikalingos priemonės(ECB/2013/15)(2013/357/ES)EUROPOS CENTRINIO BANKO VALDANČIOJI TARYBA,atsižvelgdama į Europos centrinių bankų sistemos ir Europos Centrinio Banko statutą (toliau – ECBS statutas), ypač į jo 30 straipsnį,kadangi:(1) atsižvelgiant į Kroatijos įstojimą į Europos Sąjungą ir jos nacionalinio centrinio banko (NCB), Hrvatska narodna banka, prisijungimą prie Europos centrinių bankų sistemos (ECBS) 2013 m. liepos 1 d., pagal ECBS statuto 29 straipsnio 3 dalį 2013 m. birželio 21 d. Sprendimu ECB/2013/17 dėl nacionalinių centrinių bankų procentinių dalių Europos Centrinio Banko kapitalo pasirašymo rakte [1] išplečiamas Europos Centrinio Banko (ECB) kapitalo pasirašymo raktas (toliau – kapitalo raktas) ir nuo 2013 m. liepos 1 d. kiekvienam NCB skiriami nauji indeksai išplėstame kapitalo rakte (toliau – indeksai kapitalo rakte);(2) dėl indeksų kapitalo rakte koregavimo ir dėl to pakintančių NCB dalių pasirašytame ECB kapitale būtina pakoreguoti reikalavimus, kuriais ECB, remdamasis ECBS statuto 30 straipsnio 3 dalimi, kreditavo valstybių narių, kurių valiuta yra euro, NCB (toliau – euro zonos NCB) ir kurie yra lygūs euro zonos NCB įnašams užsienio atsargoms į ECB (toliau – reikalavimai). Tie euro zonos NCB, kurių reikalavimai padidėja dėl nuo 2013 m. liepos 1 d. padidėjusių jų indeksų kapitalo rakte, turėtų atlikti kompensuojamąjį pervedimą Europos Centriniam Bankui, o ECB turėtų atlikti kompensuojamąjį pervedimą tiems euro zonos NCB, kurių reikalavimai sumažėja dėl sumažėjusių jų indeksų kapitalo rakte;(3) nuo 2013 m. liepos 1 d. užsienio atsargų, kurios gali būti pervestos Europos Centriniam Bankui, sumos riba atitiks 57951042976,26 EUR;(4) vadovaujantis bendraisiais teisingumo, vienodo elgesio ir teisėtų lūkesčių apsaugos principais, kuriais paremtas ECBS statutas, tie euro zonos NCB, kurių santykinė dalis ECB sukauptoje nuosavo turto vertėje padidėja dėl pirmiau minėtų pakoregavimų, taip pat turėtų atlikti kompensuojamąjį pervedimą tiems euro zonos NCB, kurių santykinės dalys sumažėja;(5) siekiant apskaičiuoti kiekvieno euro zonos NCB dalies ECB sukauptoje nuosavo turto vertėje pakoreguotą vertę, atitinkami kiekvieno euro zonos NCB indeksai kapitalo rakte iki 2013 m. birželio 30 d. ir nuo 2013 m. liepos 1 d. turėtų būti išreikšti procentais ECB bendrame kapitale, pasirašytame visų euro zonos NCB;(6) todėl reikia priimti naują ECB sprendimą, kuriuo būtų panaikintas 2008 m. gruodžio 12 d. Sprendimas ECB/2008/27, nustatantis įnašui į Europos Centrinio Banko sukauptą nuosavo turto vertę ir nacionalinių centrinių bankų reikalavimų, lygių pervestoms užsienio atsargoms, pakoregavimui reikalingas priemones [2],PRIĖMĖ ŠĮ SPRENDIMĄ:1 straipsnisApibrėžtysŠiame sprendime:a) sukaupta nuosavo turto vertė – ECB atsargų, perkainojimo sąskaitų ir atidėjinių, kurie prilyginami atsargoms, ECB apskaičiuotų 2013 m. birželio 30 d., visuma, pridedant arba atimant nuo 2013 m. sausio 1 d. iki 2013 m. birželio 30 d. atitinkamai ECB sukauptą grynąjį pelną arba nuostolius. Neapribojant sąvokos "sukaupta nuosavo turto vertė" bendrumo, ECB atsargos ir tie atidėjiniai, kurie prilyginami atsargoms, apima bendrą atsargų fondą ir atidėjinius dėl užsienio valiutų kursų, palūkanų normos, kredito ir aukso kainos rizikos;b) pervedimo diena – 2013 m. liepos 12 d.;c) ECB pajamos iš eurų banknotų – turi tokią pat reikšmę kaip terminas "ECB pajamos iš apyvartoje esančių eurų banknotų", apibrėžtas 2010 m. lapkričio 25 d. Sprendimo ECB/2010/24 dėl tarpinio Europos Centrinio Banko pajamų iš apyvartoje esančių eurų banknotų ir pajamų, kylančių iš vertybinių popierių, nupirktų pagal vertybinių popierių rinkų programą [3], paskirstymo 1 straipsnio c punkte;d) ECB pajamos iš VPRP – turi tokią pat reikšmę kaip terminas "ECB pajamos, kylančios iš VPRP vertybinių popierių", apibrėžtas Sprendimo ECB/2010/24 1 straipsnio d punkte.2 straipsnisĮnašas į ECB atsargas ir atidėjinius1. Jei euro zonos NCB dalis sukauptoje nuosavo turto vertėje, 2013 m. liepos 1 d. padidėjus jo indeksui kapitalo rakte, padidėja, toks euro zonos NCB pervedimo dieną perveda Europos Centriniam Bankui sumą, nustatytą pagal 3 dalį.2. Jei euro zonos NCB dalis sukauptoje nuosavo turto vertėje, 2013 m. liepos 1 d. sumažėjus jo indeksui kapitalo rakte, sumažėja, toks euro zonos NCB pervedimo dieną gauna iš ECB sumą, nustatytą pagal 3 dalį.3. 2013 m. liepos 12 d. ECB apskaičiuoja ir patvirtina kiekvienam euro zonos NCB sumą, kurią tas euro zonos NCB turi pervesti Europos Centriniam Bankui, jei taikoma 1 dalis, arba sumą, kurią tas euro zonos NCB gauna iš ECB, jei taikoma 2 dalis. Atsižvelgiant į apvalinimą, kiekviena suma, kurią reikia pervesti arba gauti, skaičiuojama padauginant sukauptą nuosavo turto vertę iš absoliutaus skirtumo tarp kiekvieno euro zonos NCB indekso kapitalo rakte 2013 m. birželio 30 d. ir jo indekso kapitalo rakte nuo 2013 m. liepos 1 d. ir padalijant rezultatą iš 100.4. Kiekviena 3 dalyje aprašyta suma yra mokėtina eurais 2013 m. liepos 1 d., tačiau iš tikrųjų yra pervedama pervedimo dieną.5. Pervedimo dieną euro zonos NCB arba ECB, kurie privalo pervesti sumą pagal 1 arba 2 dalį, taip pat atskirai perveda bet kokias palūkanas, sukauptas laikotarpiu nuo 2013 m. liepos 1 d. iki pervedimo dienos už kiekvieną tokio euro zonos NCB ir ECB atitinkamai mokėtiną sumą. Šių palūkanų perdavėjai ir gavėjai yra tie patys kaip ir sumų, už kurias susikaupia palūkanos, perdavėjai ir gavėjai.6. Jei sukaupta nuosavo turto vertė yra mažesnė už nulį, sumos, kurios turi būti pervedamos arba gaunamos pagal 3 ir 5 dalis, mokamos kryptimis, priešingomis 3 ir 5 dalyse nurodytoms kryptims.3 straipsnisReikalavimų, lygių pervestoms užsienio atsargoms, pakoregavimas1. Euro zonos NCB reikalavimai pakoreguojami 2013 m. liepos 1 d. vadovaujantis jų pakoreguotais indeksais kapitalo rakte. Euro zonos NCB reikalavimų vertė nuo 2013 m. liepos 1 d. yra nurodyta šio sprendimo priede pateiktos lentelės trečiame stulpelyje.2. Kiekvienas euro zonos NCB, remdamasis šia nuostata ir nereikalaudamas jokių kitų formalumų ar veiksmų, yra laikomas 2013 m. liepos 1 d. pervedęs arba gavęs absoliučią reikalavimo vertę (eurais), nurodytą šalia jo pavadinimo šio sprendimo priede pateiktos lentelės ketvirtame stulpelyje, kur "-" žymi reikalavimą, kurį euro zonos NCB perveda Europos Centriniam Bankui, o "+" žymi reikalavimą, kurį ECB perveda euro zonos nacionaliniam centriniam bankui.3. 2013 m. liepos 1 d. kiekvienas euro zonos NCB perveda arba gauna absoliučią reikalavimo vertę (eurais), nurodytą šalia jo pavadinimo šio sprendimo priede pateiktos lentelės ketvirtame stulpelyje, kur "+" žymi sumą, kurią euro zonos NCB perveda Europos Centriniam Bankui, o "-" žymi sumą, kurią ECB perveda euro zonos nacionaliniam centriniam bankui.4 straipsnisSusiję finansiniai klausimai1. Nukrypstant nuo 2010 m. lapkričio 25 d. Sprendimo ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo [4] 2 straipsnio 1 dalies trečios pastraipos, laikotarpiui nuo 2013 m. liepos 1 d. iki 2013 m. liepos 30 d. Eurosistemos vidaus apyvartoje esančių eurų banknotų likučiai skaičiuojami remiantis nuo 2013 m. liepos 1 d. taikomu kapitalo raktu, taikomu visiems 2013 m. birželio 28 d. apyvartoje esančių eurų banknotų likučiams. Laikotarpiu nuo 2013 m. liepos 1 d. iki 2013 m. gruodžio 31 d. Sprendimo ECB/2010/23 4 straipsnio 5 dalyje aprašytos kompensacinės sumos ir šias sumas subalansuojantys apskaitos įrašai kiekvieno NCB apskaitoje nurodomi 2013 m. liepos 1 d. verte.2. Laikotarpio nuo 2013 m. sausio 1 d. iki 2013 m. birželio 30 d. atžvilgiu euro zonos NCB pinigų politikos pajamos paskirstomos vadovaujantis 2013 m. birželio 30 d. taikomais indeksais kapitalo rakte.3. ECB 2013 finansinių metų atitinkamas grynasis pelnas arba nuostoliai paskirstomi remiantis 2013 m. liepos 1 d. taikomais indeksais kapitalo rakte.4. 2013 metų ECB pajamų iš eurų banknotų ir (arba) ECB pajamų iš VPRP tarpinis paskirstymas atliekamas remiantis 2013 m. liepos 1 d. taikomais indeksais kapitalo rakte.5. Jei 2013 finansiniais metais ECB patiria nuostolį, ECB kompensuoja nuostolį iš:a) lėšų iš ECB bendro atsargų fondo;b) atsižvelgiant į Valdančiosios tarybos sprendimą pagal ECBS statuto 33 straipsnį – NCB pinigų politikos pajamų nuo 2013 m. liepos 1 d. iki 2013 m. gruodžio 31 d.;c) atsižvelgiant į Valdančiosios tarybos sprendimą pagal ECBS statuto 33 straipsnį – NCB pinigų politikos pajamų nuo 2013 m. sausio 1 d. iki 2013 m. birželio 30 d.6. Jei NCB sukauptos pinigų politikos pajamos nuo 2013 m. sausio 1 d. iki 2013 m. birželio 30 d. turi būti pervedamos Europos Centriniam Bankui, kad būtų padengti jo metų nuostoliai, greta 2 ir 3 straipsniuose aprašytų mokėjimų papildomai atliekami kompensuojamieji mokėjimai. Kiekvienas euro zonos NCB, kurio indeksas kapitalo rakte 2013 m. liepos 1 d. padidėja, atlieka tokį mokėjimą Europos Centriniam Bankui, o ECB atlieka tokį mokėjimą kiekvienam euro zonos NCB, kurio indeksas kapitalo rakte 2013 m. liepos 1 d. sumažėja. Kompensuojamųjų mokėjimų suma apskaičiuojama taip, kaip nurodyta toliau. Bendros laikotarpio nuo 2013 m. sausio 1 d. iki 2013 m. birželio 30 d. pinigų politikos pajamos, pervestos Europos Centriniam Bankui jo nuostoliams padengti, padauginamos iš absoliutaus skirtumo tarp euro zonos NCB indekso kapitalo rakte 2013 m. birželio 30 d. ir jo indekso kapitalo rakte 2013 m. liepos 1 d., ir rezultatas padalijamas iš 100. Už kompensuojamuosius mokėjimus, susijusius su NCB pinigų politikos pajamomis nuo 2014 m. sausio 1 d. iki šių mokėjimų atlikimo datos, kaupiamos palūkanos.7. 6 dalyje aprašyti su NCB pinigų politikos pajamomis susiję papildomi kompensuojamieji mokėjimai, taip pat už juos susikaupusios palūkanos, sumokami antrą darbo dieną po 2014 m. vasario mėnesio antrojo Valdančiosios tarybos posėdžio.5 straipsnisBendrosios nuostatos1. Pagal 2 straipsnio 5 dalį ir 4 straipsnio 6 dalį sukauptos palūkanos yra skaičiuojamos kasdien, naudojant faktinį 360 dienų apskaičiavimo metodą, taikant normą, lygią Eurosistemos konkursuose dėl pagrindinių refinansavimo operacijų Eurosistemos taikomai naujausiai žinomai ribinei palūkanų normai.2. Kiekvienas pervedimas pagal 2 straipsnio 1, 2 ir 5 dalis, 3 straipsnio 3 dalį ir 4 straipsnio 6 ir 7 dalis vykdomas atskirai, naudojantis TARGET2.3. ECB ir euro zonos NCB, kurie privalo atlikti kurį nors 2 dalyje nurodytą pervedimą, tinkamu laiku duoda reikiamus nurodymus, kad tokie pervedimai būtų įvykdyti tinkamai ir laiku.6 straipsnisĮsigaliojimas ir panaikinimas1. Šis sprendimas įsigalioja 2013 m. liepos 1 d.2. Sprendimas ECB/2008/27 panaikinamas nuo 2013 m. liepos 1 d.3. Nuorodos į Sprendimą ECB/2008/27 laikomos nuorodomis į šį sprendimą.Priimta Frankfurte prie Maino 2013 m. birželio 21 d.ECB PirmininkasMario Draghi[1] Žr. šio Oficialiojo leidinio p. 15.[2] OL L 21, 2009 1 24, p. 77.[3] OL L 6, 2011 1 11, p. 35.[4] OL L 35, 2011 2 9, p. 17.--------------------------------------------------PRIEDASREIKALAVIMAI, LYGŪS EUROPOS CENTRINIAM BANKUI PERVESTOMS UŽSIENIO ATSARGOMS(EUR) |Euro zonos NCB | Reikalavimai, lygūs Europos Centriniam Bankui pervestoms užsienio atsargoms, 2013 m. birželio 30 d. | Reikalavimai, lygūs Europos Centriniam Bankui pervestoms užsienio atsargoms, nuo 2013 m. liepos 1 d. | Pervedama suma |Nationale Bank van België/Banque Nationale de Belgique | 1397303846,77 | 1401024414,99 | 3720568,22 |Deutsche Bundesbank | 10909120274,33 | 10871789515,48 | –37330758,85 |Eesti Pank | 103115678,01 | 103152856,50 | 37178,49 |Banc Ceannais na hÉireann/ Central Bank of Ireland | 639835662,35 | 643894038,51 | 4058376,16 |Bank of Greece | 1131910590,58 | 1129060170,31 | –2850420,27 |Banco de España | 4783645755,10 | 4782873429,96 | –772325,14 |Banque de France | 8192338994,75 | 8190916316,35 | –1422678,40 |Banca d’Italia | 7198856881,40 | 7218961423,55 | 20104542,15 |Central Bank of Cyprus | 78863331,39 | 77248740,29 | –1614591,10 |Banque centrale du Luxembourg | 100638597,47 | 100776863,74 | 138266,27 |Bank Ċentrali ta’ Malta/ Central Bank of Malta | 36407323,18 | 36798912,29 | 391589,11 |De Nederlandsche Bank | 2297463391,20 | 2298512217,57 | 1048826,37 |Oesterreichische Nationalbank | 1118545877,01 | 1122511702,45 | 3965825,44 |Banco de Portugal | 1008344596,55 | 1022024593,93 | 13679997,38 |Banka Slovenije | 189410251,00 | 189499910,53 | 89659,53 |Národná banka Slovenska | 399443637,59 | 398761126,72 | –682510,87 |Suomen Pankki | 722328204,76 | 721838191,31 | –490013,45 |Iš viso [1] | 40307572893,44 | 40309644424,48 | 2071531,04 |[1] Dėl apvalinimo sumos grafoje "iš viso" gali neatitikti visų nurodytų skaičių sumos.--------------------------------------------------


title: 2013 m. gegužės 29 d. Tarybos sprendimas, kuriuo skiriami Europos lyčių lygybės instituto Valdymo tarybos nariai ir pakaitiniai nariai

text:
30.5.2013

               LT

               Europos Sąjungos oficialusis leidinys

               C 151/12

         TARYBOS SPRENDIMAS
   2013 m. gegužės 29 d.
   kuriuo skiriami Europos lyčių lygybės instituto Valdymo tarybos nariai ir pakaitiniai nariai
   2013/C 151/08
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1922/2006, įsteigiantį Europos lyčių lygybės institutą (1), ypač į jo 10 straipsnį,
   kadangi:

               (1)

               Reglamento (EB) Nr. 1922/2006 10 straipsnyje numatyta, inter alia, kad Europos lyčių lygybės instituto Valdymo tarybos aštuoniolika narių ir pakaitinius narius turėtų skirti Taryba trejų metų laikotarpiui;

               (2)

               aštuoniolika valstybių narių (Bulgarija, Danija, Estija, Airija, Graikija, Italija, Kipras, Latvija, Lietuva, Liuksemburgas, Malta, Nyderlandai, Austrija, Lenkija, Rumunija, Slovakija, Suomija ir Jungtinė Karalystė) turi paskirti narius ir pakaitinius narius laikotarpiui nuo 2013 m. birželio 1 d. iki 2016 m. gegužės 31 d.;

               (3)

               visų tų valstybių narių vyriausybės pateikė Tarybai kandidatų sąrašus,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2013 m. birželio 1 d. iki 2016 m. gegužės 31 d. Europos lyčių lygybės instituto Valdymo tarybos nariais ir pakaitiniais nariais skiriami:
   VYRIAUSYBIŲ ATSTOVAI

               Valstybė

               Nariai

               Pakaitiniai nariai

               Bulgarija

               Irina IVANOVA

               Ginka MASHOVA

               Danija

               Kira APPEL

               Søren FELDBÆK WINTER

               Estija

               Käthlin SANDER

               Helena PALL

               Airija

               Pauline M. MOREAU

               Patrick O'LEARY

               Graikija

               Fotini ZIGOURI

               Maria EYTHIMIOY

               Italija

               Patrizia DE ROSE

               Kipras

               Kalliope AGAPIOU-JOSEPHIDES

               Demetris MICHAELIDES

               Latvija

               Diāna JAKAITE

               Agnese GAILE

               Lietuva

               Vanda JURŠĖNIENĖ

               Dalia LEINARTĖ

               Liuksemburgas

               Maryse FISCH

               Isabelle SCHROEDER

               Malta

               Romina BARTOLO

               Therese SPITERI

               Nyderlandai

               Carlien SCHEELE

               Jantina WALRAVEN

               Austrija

               Vera JAUK

               Dietmar HILLBRAND

               Lenkija

               Monika KSIENIEWICZ

               Aleksandra DUDA

               Rumunija

               Andra Cristina CROITORU

               Daniela COZMA

               Slovakija

               Oľga PIETRUCHOVÁ

               Andrej KURUC

               Suomija

               Tarja HEINILÄ-HANNIKAINEN

               Riitta MARTIKAINEN

               Jungtinė Karalystė

               Charles RAMSDEN

               Paul HOWARTH

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gegužės 29 d.

            Tarybos vardu

            Pirmininkas

         R. BRUTON

      (1)  OL L 403, 2006 12 30, p. 9.


title: 2004/583/EB: 2004 m. liepos 26 d. Tarybos sprendimas, dėl Europos bendrijos ir Rusijos Federacijos susitarimo, iš dalies keičiančio Europos anglių ir plieno bendrijos ir Rusijos Federacijos Vyriausybės susitarimą dėl prekybos tam tikrais plieno produktais, sudarymo

text:
31.7.2004

               LT

               Europos Sąjungos oficialusis leidinys

               L 255/31

         TARYBOS SPRENDIMAS
   2004 m. liepos 26 d.
   dėl Europos bendrijos ir Rusijos Federacijos susitarimo, iš dalies keičiančio Europos anglių ir plieno bendrijos ir Rusijos Federacijos Vyriausybės susitarimą dėl prekybos tam tikrais plieno produktais, sudarymo
   (2004/583/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               Partnerystės ir bendradarbiavimo susitarimas, nustatantis Europos Bendrijų bei jų valstybių narių ir Rusijos Federacijos partnerystę (1) įsigaliojo 1997 m. gruodžio 1 d.

               (2)

               Partnerystės ir bendradarbiavimo susitarimo 21 straipsnyje numatyta, kad prekybą Europos anglių ir plieno bendrijos (toliau – EAPB) produktais reglamentuoja šio susitarimo III antraštinė dalis, išskyrus jo 15 straipsnį, ir Susitarimo dėl kiekybinių priemonių, taikomų EAPB plieno produktų mainams, nuostatos.

               (3)

               2002 m. liepos 9 d. EAPB ir Rusijos Federacijos Vyriausybė sudarė susitarimą dėl prekybos tam tikrais plieno produktais (2) (toliau – susitarimą), kuris Tarybos sprendimu 2002/603/EAPB (3) buvo patvirtintas EAPB vardu.

               (4)

               2002 m. liepos 23 d. EAPB sutartis nustojo galioti, o Europos bendrija perėmė visas EAPB nustatytas teises ir pareigas.

               (5)

               Pagal susitarimo 10 straipsnio 2 dalį šalys susitarė, kad susitarimas turi galioti, o nustojus galioti sutarčiai, visos šalių teisės ir pareigos turi išlikti.

               (6)

               Kaip numatyta susitarimo 2 straipsnio 4 dalyje, šalys pradėjo konsultacijas ir susitarė padidinti susitarime nustatytus kiekybinius apribojimus, atsižvelgdamos į Europos Sąjungos plėtrą.

               (7)

               Šalys taip pat susitarė padidinti kiekybinius apribojimus, atsižvelgdamos į susitarimo Deklaraciją Nr. 1 dėl paslaugų centrų Europos Sąjungoje steigimo.

               (8)

               Iš dalies pakeičiantis susitarimas turėtų būti patvirtintas,

         NUSPRENDĖ:
   1 straipsnis
   1.   Bendrijos vardu tvirtinamas Europos bendrijos ir Rusijos Federacijos susitarimas, iš dalies keičiantis Europos anglių ir plieno bendrijos ir Rusijos Federacijos Vyriausybės susitarimą dėl prekybos tam tikrais plieno produktais.
   2.   Susitarimo tekstas pridedamas prie šio sprendimo.
   2 straipsnis
   Tarybos Pirmininkas įgaliojamas paskirti asmenį pasirašyti susitarimą, kad jis taptų privalomas Bendrijai.

      Priimta Briuselyje, 2004 m. liepos 26 d.

            Tarybos vardu

            Pirmininkas

         B. BOT

      (1)  OL L 327, 1997 11 28, p. 3. Susitarimas su paskutiniais pakeitimais, padarytais Europos Bendrijų ir Rusijos Federacijos Vyriausybės susitarimu (OL L 9, 2004 1 15, p. 22).

      (2)  OL L 195, 2002 7 24, p. 55.

      (3)  OL L 195, 2002 7 24, p. 54.
   Europos Bendrijos ir Rusijos Federacijos
   SUSITARIMAS,
   iš dalies keičiantis 2002 m. liepos 9 d. Europos anglių ir plieno bendrijos ir Rusijos Federacijos vyriausybės susitarimą dėl prekybos tam tikrais plieno produktais
   EUROPOS BENDRIJA
   viena Šalis ir
   RUSIJOS FEDERACIJOS VYRIAUSYBĖ,
   kita Šalis,
   šio Susitarimo Šalys,

         SUSITARĖ:
   1 straipsnis
   1.   Susitarimo su paskutiniais pakeitimais II priede nustatyti kiekybiniai apribojimai 2004 metams padidinami, kaip numatyta šio Susitarimo I priede.
   2.   Šalys susitarė, kad produktų, įtrauktų į Susitarimo I priedą ir išsiųstų iki 2004 m. gegužės 1 d., eksportas iš Rusijos Federacijos į Čekijos Respubliką, Estiją, Kiprą, Latviją, Lietuvą, Vengriją, Maltą, Lenkiją, Slovėniją ir Slovakiją nebus išskaičiuojamas iš Susitarimo II priede nustatytų kiekybinių apribojimų.
   3.   Taikant 2 dalį, tokie išsiuntimai laikomi įvykusiais pakrovimo į eksportuojančią transporto priemonę dieną, kurią liudija važtaraštis arba kiti vežimo dokumentai.
   2 straipsnis
   1.   Susitarimo A protokolo 12 straipsnio 2 dalis pakeičiama taip, kaip nurodyta šio Susitarimo II priede.
   2.   Prie Susitarimo A protokolo pridedamas atsakingų nacionalinių institucijų sąrašas pakeičiamas šio Susitarimo III priedu.
   3 straipsnis
   Šis Susitarimas įsigalioja jo pasirašymo dieną.
   4 straipsnis
   Šis Susitarimas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir rusų kalbomis. Visi tekstai yra autentiški.

      Priimta Maskvoje, 2004 m. liepos 26 d.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Ghall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeai
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         за Европейское сообщество

         Por el Gobierno de la Federación de Rusia
         Za vládu Ruské federace
         For regeringen for Den Russiske Føderation
         Für die Regierung der Russischen Föderation
         Venemaa Föderatsiooni valitsuse nimel
         Για την Κυβέρνηση της Ρωσικής Οποσπονδίας
         For the Government of the Russian Federation
         Pour le gouvernement de la Fédération de Russie
         Per il Governo della Federazione russa
         Krievijas Federācijas valdības vārdā
         Rusijos Federacijos Vyriausybės vardu
         Az Orosz Föderáció részéről
         Ghall-Gvern tal-Federazzjoni Russa
         Voor de regering van de Russische Federatie
         W imieniu rządu Federacji Rosyjskiej
         Pelo Governo da Federação da rússia
         Za vládu Ruskej federácie
         Za vlado Ruske federacije
         Venäjän federaation hallituksen puolesta
         För Ryska federationens regering
         за Правительство Российской федерации

   I PRIEDAS

               (tonos)

               Produktai

               2004

               SA. Plokšti produktai

               SA1. Ritiniai

               48 107

               SA1.a. Karštai valcuoti ritiniai pervyniojimui

               28 094

               SA2. Storalakštis plienas

               80 614

               SA3. Kiti plokšti produktai

               163 996

               SA4. Legiruotieji produktai

               102

               SA5. Legiruotosios quarto plokštelės

               308

               SA6. Legiruotojo plieno šaltai valcuoti ir padengti lakštai

               186

               SB. Ilgieji produktai

               SB1. Strypai

               14 603

               SB2. Vieliniai strypai

               54 438

               SB3. Kiti ilgieji produktai

               47 768

                  Pastabos: SA ir SB yra produktų kategorijos
               SA1–SA6 ir SB1–SB3 yra produktų grupės

         II PRIEDAS
   A protokolo 12 straipsnio 2 dalis pakeičiama taip:

      „2.   Ant kiekvieno dokumento užrašomas (arba išspausdinamas) standartinis serijos numeris, pagal kurį gali būti nustatytas dokumento tapatumas. Šį numerį sudaro tokie elementai:

                  —

                  dvi raidės, nurodančios eksportuojančią šalį: RU = Rusija,

                  —

                  dvi raidės, nurodančios paskirties valstybę narę, kurioje tvarkomi muitinės formalumai:

                              BE

                              =

                              Belgija

                              CZ

                              =

                              Čekijos Respublika

                              DK

                              =

                              Danija

                              DE

                              =

                              Vokietija

                              EE

                              =

                              Estija

                              EL

                              =

                              Graikija

                              ES

                              =

                              Ispanija

                              FR

                              =

                              Prancūzija

                              IE

                              =

                              Airija

                              IT

                              =

                              Italija

                              CY

                              =

                              Kipras

                              LV

                              =

                              Latvija

                              LT

                              =

                              Lietuva

                              LU

                              =

                              Liuksemburgas

                              HU

                              =

                              Vengrija

                              MT

                              =

                              Malta

                              NL

                              =

                              Nyderlandai

                              AT

                              =

                              Austrija

                              PL

                              =

                              Lenkija

                              PT

                              =

                              Portugalija

                              SI

                              =

                              Slovėnija

                              SK

                              =

                              Slovakija

                              FI

                              =

                              Suomija

                              SE

                              =

                              Švedija

                              GB

                              =

                              Jungtinė Karalystė

                  —

                  vienaženklis skaičius, nurodantis atitinkamų metų paskutinį skaitmenį, pvz., 2003 m. – skaičius „3“,

                  —

                  dviženklis skaičius nuo 01 iki 99, nurodantis konkrečią eksportuojančios šalies dokumentus išduodančią instituciją,

                  —

                  penkiaženklis skaičius iš eilės nuo 00001 iki 99999, priskirtas paskirties valstybei narei, kurioje turėtų būti tvarkomi muitinės formalumai.“

   III PRIEDAS
   LISTA DE LAS AUTORIDADES NACIONALES COMPETENTES
   SEZNAM PŘÍSLUŠNÝCH VNITROSTÁTNÍCH ORGÁNŮ
   LISTE OVER KOMPETENTE NATIONALE MYNDIGHEDER
   LISTE DER ZUSTÄNDIGEN BEHÖRDEN DER MITGLIEDSTAATEN
   PÄDEVATE RIIKLIKE ASUTUSTE NIMEKIRI
   ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ
   LIST OF THE COMPETENT NATIONAL AUTHORITIES
   LISTE DES AUTORITÉS NATIONALES COMPÉTENTES
   ELENCO DELLE COMPETENTI AUTORITA NAZIONALI
   VALSTU KOMPETENTO IESTAŽU SARAKSTS
   ATSAKINGŲ NACIONALINIŲ INSTITUCIJŲ SĄRAŠAS
   AZ ILLETÉKES NEMZETI HATÓSÁGOK LISTÁJA
   LISTA TA' L-AWTORITAJIET KOMPETENTI NAZZJONALI
   LIJST VAN BEVOEGDE NATIONALE INSTANTIES
   LISTA WLAŒCIWYCH ORGANÓW KRAJOWYCH
   LISTA DAS AUTORIDADES NACIONAIS COMPETENTES
   ZOZNAM PRÍSLUŠNÝCH ŠTÁTNYCH ORGÁNOV
   SEZNAM PRISTOJNIH NACIONALNIH ORGANOV
   LUETTELO TOIMIVALTAISISTA KANSALLISISTA VIRANOMAISISTA
   FÖRTECKNING ÖVER BEHÖRIGA NATIONELLA MYNDIGHETER

                  BELGIQUE/BELGIË

                           Service public fédéral économie, PME, Classes moyennes & énergie

                           Administration du potentiel économique

                           Politiques d'accès aux marchés, Services Licences

                           Rue Général Leman 60

                           B-1040 Bruxelles

                           Fax: + 32-2-230 83 22

                           Federale Overheidsdienst Economie, KMO,

                           Middenstand & Energie

                           Bestuur Economisch Potentieel

                           Markttoegangsbeleid, Dienst Vergunningen

                           Generaal Lemanstraat 60

                           B-1040 Brussel

                           Fax: + 32-2-230 83 22

                  ČESKÁ REPUBLIKA

                           Ministerstvo průmyslu a obchodu

                           Licenční správa

                           Na Františku 32

                           CZ-110 15 Praha 1

                           Fax: + 420-22421 21 33

                  DANMARK

                           Erhvervs- og Boligstyrelsen

                           Økonomi- og Erhvervsministeriet

                           Vejlsøvej 29

                           DK-8600 Silkeborg

                           Fax: + 45-35-46 64 01

                  DEUTSCHLAND

                           Bundesamt für Wirtschaft und Ausfuhrkontrolle, (BAFA)

                           Frankfurter Straße 29-35

                           D-65760 Eschborn 1

                           Fax: + 49-61-96 9 42 26

                  EESTI

                           Majandus- ja Kommunikatsiooniministeerium

                           Harju 11

                           EE-15072 Tallinn

                           Fax: + 372-6313 660

                  ΕΛΛΑΣ

                           Υπουργείο Οικονομίας & Οικονομικών

                           Διεύθυνση Διεθνών Οικονομικών Ροών

                           Κορνάρου 1

                           GR-105 63 Αθήνα

                           Fax: + 301-328 60 94

                  ESPAÑA

                           Ministerio de Economía

                           Secretaría General de Comercio Exterior

                           Subdirección General de Productos Industriales

                           Paseo de la Castellana 162

                           E-28046 Madrid

                           Fax: + 34-1-349 38 31

                  FRANCE

                           SETICE

                           8, rue de la Tour-des-Dames

                           F-75436 Paris Cedex 09

                           Fax: + 33-1-55 07 46 69

                  IRELAND

                           Department of Enterprise, Trade and Employment

                           Import/Export Licensing, Block C

                           Earlsfort Centre

                           Hatch Street

                           IE-Dublin 2

                           Fax: + 353-1-631 25 62

                  ITALIA

                           Ministero delle Attivita Produttive

                           Direzione generale per la politica commerciale e per la gestione del regime degli scambi

                           Viale America 341

                           I-00144 Roma

                           Fax: +39-6-59 93 22 35/59 93 26 36

                  ΚΥΠΡΟΣ

                           Υπουργείο Εμπορίου, Βιομηχανίας και Τουρισμού

                           Υπηρεσία Εμπορίου

                           Μονάδα Έκδοσης Αδειών Εισαγωγής/Εξαγωγής

                           Οδός Ανδρέα Αραούζου Αρ.6

                           CY-1421 Λευκωσία

                           Φαξ: + 357-22-37 51 20

                  LATVIJA

                           Latvijas Republikas Ekonomikas ministrija

                           Brīvības iela 55

                           LV-1519 Rīga

                           Fax: + 371-728 08 82

                  LIETUVA

                           Lietuvos Respublikos ūkio ministerija

                           Prekybos departamentas

                           Gedimino pr. 38/2

                           LT-01104 Vilnius

                           Fax: + 370-5-26 23 974

                  LUXEMBOURG

                           Ministère des affaires étrangères

                           Office des licences

                           BP 113

                           L-2011 Luxembourg

                           Fax: + 352-46 61 38

                  MAGYARORSZÁG

                           Magyar Kereskedelmi Engedélyezési Hivatal

                           Margit krt. 85.

                           HU-1024 Budapest

                           Fax: + 36-1-336 73 02

                  MALTA

                           Diviżjoni ghall-Kummerċ

                           Servizzi Kummerċjali

                           Lascaris

                           MT-Valletta CMR02

                           Fax: + 356-25-69 02 99

                  NEDERLAND

                           Belastingdienst/Douane centrale dienst voor in- en uitvoer

                           Postbus 30003, Engelse Kamp 2

                           NL-9700 RD Groningen

                           Fax: + 31-50-523 23 41

                  ÖSTERREICH

                           Bundesministerium für Wirtschaft und Arbeit

                           Aussenwirtschaftsadministration

                           Abteilung C2/2

                           Stubenring 1

                           A-1011 Wien

                           Fax: + 43-1-7 11 00/83 86

                  POLSKA

                           Ministerstwo Gospodarki, Pracy i Polityki

                           Społecznej

                           Plac Trzech Krzyży 3/5

                           PL-00-507 Warszawa

                           Fax: + 48-22-693 40 21/693 40 22

                  PORTUGAL

                           Ministério das Finanças

                           Direcção Geral das Alfândegas e dos Impostos

                           Especiais sobre o Consumo

                           Rua Terreiro do Trigo, Edifício da Alfândega de Lisboa

                           PT-1140-060 Lisboa

                           Fax: + 351-218 814 261

                  SLOVENIJA

                           Ministrstvo za gospodarstvo

                           Področje ekonomskih odnosov s tujino

                           Kotnikova 5

                           SI-1000 Ljubljana

                           Fax: + 386-1-478 36 11

                  SLOVENSKÁ REPUBLIKA

                           Ministerstvo hospodárstva SR

                           Odbor licencií

                           Mierová 19

                           SK-827 15 Bratislava 212

                           Fax: + 421-2-43 42 39 19

                  SUOMI

                           Tullihallitus

                           PL 512

                           FIN-00101 Helsinki

                           Telekopio: + 358-20-492 28 52

                  SVERIGE

                           Kommerskollegium

                           Box 6803

                           S-11386 Stockholm

                           Fax: + 46-8-30 67 59

                  UNITED KINGDOM

                           Department of Trade and Industry

                           Import Licensing Branch

                           Queensway House — West Precinct

                           Billingham

                           UK-TS23 2NF

                           Fax: + 44-1642-36 42 69


5.8.2016

               LT

               Europos Sąjungos oficialusis leidinys

               C 285/19

         P8_TA(2014)0046
   Prašymas atšaukti Parlamento narės Anos Gomes (Ana Gomes) imunitetą
   2014 m. lapkričio 13 d. Europos Parlamento sprendimas dėl prašymo atšaukti Anos Gomes (Ana Gomes) imunitetą (2014/2045(IMM))
   (2016/C 285/05)

      Europos Parlamentas,

               —

               atsižvelgdamas į Portugalijos Respublikos generalinio prokuroro pavaduotojo 2014 m. birželio 18 d. perduotą prašymą atšaukti Anos Gomes imunitetą, kuris susijęs su Tyrimų ir baudžiamųjų bylų Lisabonos padalinyje nagrinėjama baudžiamąja byla (Nr. NUIPC 8773/13.4TDLSB) ir kuris buvo paskelbtas 2014 m. liepos 3 d. plenariniame posėdyje,

               —

               išklausęs Anos Gomes paaiškinimų, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 straipsnį bei 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0025/2014),

               A.

               kadangi Portugalijos Respublikos generalinės prokurorės pavaduotojas perdavė Tyrimų ir baudžiamųjų bylų Lisabonos padalinio prokuroro parengtą prašymą atšaukti Anos Gomes parlamentinį imunitetą dėl tariamai šmeižikiškų A. Gomes teiginių televizijos debatų laidoje; kadangi prašymas pateiktas siekiant iškelti bylą A. Gomes ir ją apklausti procese;

               B.

               kadangi, remiantis Protokolo dėl Europos Sąjungos privilegijų ir imunitetų 8 straipsniu, Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

               C.

               kadangi Darbo tvarkos taisyklių 6 straipsnyje nustatyta, kad Parlamentas, vykdydamas savo įgaliojimus, susijusius su privilegijomis ir imunitetais, išlieka principinga demokratiška teisėkūros asamblėja ir užtikrina Parlamento narių nepriklausomumą, einant savo pareigas;

               D.

               kadangi Teisingumo Teismas pripažino, kad Parlamento nario už Europos Parlamento ribų padarytas pareiškimas gali būti einant Parlamento nario pareigas pareikšta nuomonė, kaip nurodyta Protokolo 8 straipsnyje, atsižvelgiant ne į vietą, kur padarytas šis pareiškimas, o į jo pobūdį ir turinį;

               E.

               kadangi moderniose demokratiškose valstybėse politiniai debatai vyksta ne tik parlamente, bet ir žiniasklaidoje, pradedant nuo pareiškimų spaudai internete;

               F.

               kadangi minimoje televizijos laidoje Ana Gomes kalbėjo kaip Europos Parlamento narė ir diskutavo apie dalykus, kuriais ji domėjosi Europos Sąjungos lygmeniu, ką parodo, inter alia, klausimai, į kuriuos atsakoma raštu ir kuriuos Komisijai ji pateikė per plenarinį posėdį;

               G.

               kadangi, dėmesį atkreipdama į Portugalijos vyriausybės sprendimą dėl karinio jūrų laivyno laivų statyklos „Estaleiros Navais de Viana do Castelo“ privatizavimo (dėl šio sprendimo Europos Komisija pradėjo tyrimą dėl valstybės pagalbą reglamentuojančių ES taisyklių pažeidimo), ji vykdė savo įgaliojimus kaip Europos Parlamento narė;

               1.

               nusprendžia neatšaukti Anos Gomes imuniteto;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Portugalijos Respublikos institucijai ir Anai Gomes.

      (1)  1964 m. gegužės 12 d. Teisingumo Teismo sprendimas Wagner/Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot/Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote/Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra/De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch/Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch/Parlamentas, T-346/11 ir T-347/11, ECLI:EU:T:2013:23.


title: 1997 m. birželio 2 d. Tarybos sprendimas, susijęs su Europos ir Viduržiemio jūros šalių laikinojo asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), veikiančios Vakarų kranto ir Gazos rajono palestiniečių vadovybės naudai, sudarymu

text:
Svarbus teisinis pranešimas

|

31997D0430

Oficialusis leidinys L 187 , 16/07/1997 p. 0001 - 0002

		Tarybos sprendimas1997 m. birželio 2 d.susijęs su Europos ir Viduržiemio jūros šalių laikinojo asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), veikiančios Vakarų kranto ir Gazos rajono palestiniečių vadovybės naudai, sudarymu(97/430/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 ir 130y straipsnius, siejant su 228 straipsnio 2 dalies pirmuoju sakiniu ir 228 straipsnio 3 dalies antrąja pastraipa,atsižvelgdama į Komisijos pasiūlymą [1],atsižvelgdama į Europos Parlamento pritarimą [2],kadangi, remiantis Europos bendrijos steigimo sutarties 130u straipsniu, vystymą remiančio bendradarbiavimo srityje Bendrijos politika turėtų skatinti tvarų besivystančių šalių ekonominį ir socialinį vystymąsi, sklandžią ir laipsnišką jų integraciją į pasaulio ekonomiką bei kovą su skurdu šiose šalyse;kadangi šis Europos ir Viduržiemio jūros šalių laikinasis asociacijos susitarimas dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), veikiančios Vakarų kranto ir Gazos rajono palestiniečių vadovybės naudai, pasirašytas Briuselyje 1997 m. vasario 24 d., sutvirtins palestiniečių ir Europos Sąjungos ryšius Europos ir Viduržiemio jūros šalių partnerystės sistemoje ir paruoš dirvą derybų, kurių tikslas – Europos ir Viduržiemio jūros šalių laikinojo asociacijos susitarimo sudarymas, pradžiai,NUSPRENDĖ:1 straipsnisBendrijos vardu patvirtinamas Europos ir Viduržiemio jūros šalių laikinasis asociacijos susitarimas dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), veikiančios Vakarų kranto ir Gazos rajono palestiniečių vadovybės naudai, taip pat visi jo priedai, protokolai, pasikeitimai raštais ir pareiškimai.Pirmojoje pastraipoje minimų dokumentų tekstai pridedami prie šio sprendimo.2 straipsnisTarybos pirmininkas Bendrijos vardu pateikia laikinojo susitarimo 75 straipsnyje nustatytą pranešimą.3 straipsnisKomisija, kuriai padeda valstybių narių atstovai, atstovauja Bendriją laikinojo susitarimo 63 straipsniu įkurtame jungtiniame komitete.Įgyvendinant minėtojo susitarimo 63 straipsnio 1 dalį, Bendrijos poziciją jungtiniame komitete Komisijos pasiūlymu kiekvieną kartą tvirtina Taryba, remdamasi atitinkamomis Europos bendrijos steigimo sutarties nuostatomis.Priimta Liuksemburge, 1997 m. birželio 2 d.Tarybos varduPirmininkasH. Van Mierlo[1] OL C 128, 1997 4 24, p. 1.[2] OL C 132, 1997 4 28.--------------------------------------------------


title: 2009/205/EB: 2008 m. balandžio 22 d. Europos Parlamento sprendimas dėl Europos ligų prevencijos ir kontrolės centro 2006 finansinių metų biudžeto įvykdymo patvirtinimo

text:
31.3.2009

               LT

               Europos Sąjungos oficialusis leidinys

               L 88/126

         2008 m. balandžio 22 d.
   EUROPOS PARLAMENTO SPRENDIMAS
   dėl Europos ligų prevencijos ir kontrolės centro 2006 finansinių metų biudžeto įvykdymo patvirtinimo
   (2009/205/EB)
   EUROPOS PARLAMENTAS,
   atsižvelgdamas į 2006 finansinių metų Europos ligų prevencijos ir kontrolės centro galutines metines ataskaitas (1),
   atsižvelgdamas į Audito Rūmų ataskaitą dėl Europos ligų prevencijos ir kontrolės centro 2006 finansinių metų galutinių metinių ataskaitų kartu su Centro atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004 dėl Europos ligų prevencijos ir kontrolės centro įsteigimo (4), ir ypač į jo 23 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0117/2008),

               1.

               suteikia patvirtinimą Europos ligų prevencijos ir kontrolės centro direktoriui, kad Centro 2006 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 49.

      (2)  OL C 309, 2007 12 19, p. 99.

      (3)  OL L 248, 2002 9 16, p. 1.

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.
    ---documentbreak---

               31.3.2009

               LT

               Europos Sąjungos oficialusis leidinys

               L 88/127

         2008 m. balandžio 22 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos ligų prevencijos ir kontrolės centro 2006 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į 2006 finansinių metų Europos ligų prevencijos ir kontrolės centro galutines metines ataskaitas (1),
   atsižvelgdamas į Audito Rūmų ataskaitą dėl Europos ligų prevencijos ir kontrolės centro 2006 finansinių metų galutinių metinių ataskaitų kartu su Centro atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. balandžio 21 d. Europos Parlamento ir Tarybos reglamentą Nr. 851/2004 dėl Europos ligų prevencijos ir kontrolės centro įsteigimo (4), ir ypač į jo 23 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0117/2008),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2006 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi Parlamentas 2007 m. balandžio 24 d. priėmė sprendimą dėl Europos ligų prevencijos ir kontrolės centro direktoriui suteikiamo patvirtinimo, kad Centro 2005 finansinių metų biudžetas įvykdytas (6), ir savo prie biudžeto įvykdymo patvirtinimo pridėtoje rezoliucijoje, inter alia,:

                           —

                           atkreipė dėmesį į tai, kad biudžeto vykdymas 2005 finansiniais metais pasižymėjo tuo, jog įsipareigojimų lygis buvo žemas (84 %), o perkėlimų į kitus finansinius metus buvo daug (35 % visų išlaidų ir beveik 90 % veiklos išlaidų), tačiau šią padėtį iš dalies lėmė problemos, susijusios su pradiniu Centro veiklos laikotarpiu,

                           —

                           apgailestavo dėl to, kad 2005 m. nenumatyta jokių su Centro išlaidomis susijusių biudžeto įsipareigojimų prieš prisiimant teisinius įsipareigojimus ir per tą patį laikotarpį visus Centro mokėjimus atliko apskaitos pareigūnas, nors leidimus duodantis pareigūnas neįgaliojo atlikti jokių mokėjimo pavedimų,

                           —

                           pažymėjo, kad priešingai, nei reikalaujama Centro finansiniame reglamente, 2005 m. atliekant Centro apskaitą nebuvo naudojamasi dvejybinio įrašo metodu ir taip atsirado klaidų pavojus,

   Bendrosios pastabos, susijusios su ES agentūrų horizontaliaisiais klausimais ir svarbios atliekant kiekvienos konkrečios agentūros biudžeto įvykdymo patvirtinimo procedūrą

               1.

               pažymi, kad Audito Rūmų audituotų 24 agentūrų ir kitų decentralizuotų įstaigų biudžetas 2006 m. iš viso buvo 1 080,5 milijonų EUR (Europos rekonstrukcijos agentūros 271 milijono EUR biudžetas buvo didžiausias, o Europos policijos koledžo (CEPOL) 5 milijonų EUR biudžetas – mažiausias);

               2.

               atkreipia dėmesį į tai, kad į ES išorės įstaigų, kurias reikia audituoti ir kurių biudžeto įvykdymą reikia patvirtinti, grupę dabar įeina ne tik įprastos reguliavimo agentūros, bet ir vykdomosios agentūros, įsteigtos specialiosioms programoms įgyvendinti, o netrukus į šią grupę taip pat įeis bendrosios įmonės, įsteigtos viešojo ir privačiojo sektorių partnerystės pagrindu (bendros technologijų iniciatyvos);

               3.

               atkreipia dėmesį į tai, kad, kiek tai susiję su Parlamentu, padaugėjo agentūrų, kurioms taikoma biudžeto įvykdymo patvirtinimo procedūra, pvz., 2000 finansiniais metais jų buvo 8, 2001 m. – 10, 2002 m. – 11, 2003 m. – 14, 2004 m. – 14, 2005 m. – 16, o 2006 m. jau buvo 20 reguliavimo agentūrų ir 2 vykdomosios agentūros (neįskaitant 2 agentūrų, kurias audituoja Audito Rūmai, bet kurioms taikoma vidinė biudžeto įvykdymo patvirtinimo procedūra);

               4.

               todėl daro išvadą, kad auditavimo (biudžeto įvykdymo patvirtinimo) procedūra tapo sudėtinga ir neproporcinga, palyginti su santykiniu agentūrų (decentralizuotų įstaigų) biudžetų dydžiu; paveda savo kompetentingam komitetui, atsižvelgiant į vis didėjantį įstaigų, kurioms skirtus atskirus pranešimus dėl biudžeto įvykdymo patvirtinimo reikės rengti ateinančiais metais, skaičių, atlikti plataus masto agentūrų ir decentralizuotų įstaigų biudžeto įvykdymo patvirtinimo procedūros persvarstymą siekiant sukurti paprastesnį ir racionalesnį metodą;

         Esminiai klausimai

               5.

               prašo Komisiją prieš steigiant naują arba reformuojant jau veikiančią agentūrą pateikti aiškių paaiškinimų dėl šių aspektų: agentūros tipo, jos tikslų, vidaus valdymo struktūros, produktų, paslaugų, svarbiausių procedūrų, tikslinės grupės, agentūros klientų ir suinteresuotų šalių, oficialių santykių su išorės veikėjais, atsakomybės už biudžetą, finansų planavimo ir personalo bei įdarbinimo politikos;

               6.

               prašo, kad kiekviena agentūra būtų valdoma pagal metinį veiklos susitarimą, kurį parengia agentūra ir atsakingas GD ir kuriame turėtų būti nurodyti ateinančių metų pagrindiniai tikslai, finansinė programa ir aiškūs veiklos vertinimo rodikliai;

               7.

               prašo, kad Audito Rūmai arba kita nepriklausoma audito įstaiga reguliariai (ir ad hoc) atliktų agentūrų veiklos auditą; mano, kad auditas neturėtų apsiriboti tradiciniais finansų valdymo ir tinkamo viešųjų lėšų valdymo elementais, bet turėtų apimti administravimo našumą ir efektyvumą bei turėtų būti nustatomas kiekvienos agentūros finansų valdymo reitingas;

               8.

               mano, kad agentūrų, kurios nuolat pateikia padidintas biudžeto reikmių sąmatas, atveju formalų sumažinimą reikėtų daryti mažinant laisvų etatų skaičių; mano, kad šitaip ilgainiui sumažėtų agentūroms asignuotų įplaukų, taip pat ir administracinių išlaidų;

               9.

               pažymi, jog didelių sunkumų kelia tai, kad kai kurios agentūros kritikuojamos dėl viešųjų pirkimų taisyklių, Finansinio reglamento, Pareigūnų tarnybos nuostatų ir kt. nesilaikymo; mano, kad visų pirma tokia padėtis susidarė todėl, kad dauguma reglamentų ir Finansinis reglamentas skirti didesnėms institucijoms, o dauguma mažų agentūrų yra pernelyg mažos, kad galėtų laikytis šių reglamentų reikalavimų; dėl šios priežasties prašo Komisiją kuo greičiau ieškoti sprendimo siekiant padidinti efektyvumą, panaudojant įvairių agentūrų administracinių funkcijų grupavimo metodą, kuris suteiktų joms galimybę burtis į didesnį vienetą (atsižvelgiant į būtinus pagrindinių reglamentų, pagal kuriuos reglamentuojama agentūrų veikla ir jų finansinis savarankiškumas, pakeitimus), arba skubiai parengti taisykles, skirtas specialiai agentūroms (ypač įgyvendinimo taisykles agentūroms), kurių jos galėtų tinkamai laikytis;

               10.

               reikalauja, kad Komisija, rengdama preliminarų biudžeto projektą, atsižvelgtų į pavienių agentūrų biudžeto įgyvendinimo ankstesniais metais, ypač n-1 metais, rezultatus ir atitinkamai patikslintų tam tikros agentūros prašomą biudžetą; ragina savo kompetentingą komitetą atkreipti dėmesį į šį patikslinimą ir, jei Komisija jo neatliko, ragina minėtąjį komitetą patikslinti aptariamą biudžetą iki tikrojo lygio, atitinkančio šios agentūros gebėjimą panaudoti ir įgyvendinti biudžetą;

               11.

               primena savo sprendimą dėl 2005 finansinių metų biudžeto įvykdymo, pagal kurį jis paskatino Komisiją kas penkeri metai pateikti visų veikiančių agentūrų sukuriamos pridėtinės vertės tyrimą; ragina visas susijusias institucijas tuo atveju, kai nustatoma, kad agentūra nesukuria pridėtinės vertės, imtis reikiamų veiksmų siekiant iš naujo nustatyti tos agentūros įpareigojimus arba nutraukti jos veiklą; pažymi, kad 2007 m. Komisija neatliko nė vieno vertinimo; primygtinai reikalauja, kad Komisija, prieš priimant sprendimą dėl 2007 finansinių metų biudžeto įvykdymo patvirtinimo, pateiktų bent 5 tokius vertinimus, visų pirma seniausiai įsteigtų agentūrų;

               12.

               mano, kad reikėtų nedelsiant atsižvelgti į Audito Rūmų rekomendacijas ir agentūroms mokamų subsidijų sumas suderinti su iš tikraisiais pinigų poreikiais; be to, mano, kad bendrojo Finansinio reglamento pakeitimus reikėtų įtraukti į agentūrų bendrąjį finansinį reglamentą ir į įvairius specialiuosius finansinius reglamentus;

         Duomenų pateikimas

               13.

               pažymi, kad agentūros neturi standartinio požiūrio į tai, kaip atitinkamais finansiniais metais turi pristatyti savo veiklą, pateikti sąskaitas ir pranešimus apie biudžeto ir finansų valdymą, taip pat neturi bendro atsakymo į klausimą, ar patikinimo pareiškimą turėtų parengti agentūros direktorius; pastebi, kad ne visos agentūros aiškiai skiria a) agentūros veiklos pristatymą visuomenei ir b) technines biudžeto ir finansų valdymo ataskaitas;

               14.

               pažymi, kad nors galiojančiose Komisijos veiklos ataskaitų rengimo instrukcijose nėra aiškiai reikalaujama, kad agentūra parengtų patikinimo pareiškimą, daugelis direktorių vis dėlto parengė 2006 m. pareiškimus, iš kurių viename nurodyta svarbi išlyga;

               15.

               primena savo 2005 m. balandžio 12 d. rezoliuciją (7), pagal kurią agentūrų direktoriai nuo šiol raginami prie metinės veiklos ataskaitos, su kuria taip pat pateikiama finansinė ir valdymo informacija, būtų pridedamas patikinimo pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

               16.

               prašo Komisiją atitinkamai pakeisti savo galiojančias instrukcijas agentūroms;

               17.

               taip pat siūlo Komisijai dirbti su agentūromis siekiant sukurti suderintą modelį, taikomą visoms agentūroms ir decentralizuotoms įstaigoms, pagal kurį būtų aiškiai skiriama:

                           —

                           plačiajai visuomenei skirta metinė įstaigos veiklos, darbų ir laimėjimų ataskaita,

                           —

                           finansinės ataskaitos ir biudžeto įvykdymo ataskaita,

                           —

                           veiklos ataskaita, analogiška Komisijos generalinių direktorių veiklos pranešimams,

                           —

                           įstaigos direktoriaus pasirašytas patikinimo pareiškimas, kuriame pateikiamos išlygos arba pastabos, į kurias, jo nuomone, tikslinga atkreipti biudžeto įvykdymą patvirtinančios institucijos dėmesį;

         Bendros Audito Rūmų pastabos

               18.

               pažymi Audito Rūmų pastabą (metinės ataskaitos 10.29 dalis (8), kad Komisijos iš Bendrijos biudžeto mokamos subsidijos nėra pagrįstos pakankamai svariais agentūrų grynųjų pinigų poreikių vertinimais ir kad tai kartu su asignavimų perkėlimų skaičiumi sudaro nemažus grynųjų pinigų likučius; taip pat pažymi, kad Audito Rūmai rekomenduoja palaikyti agentūroms mokamų subsidijų lygį remiantis tikrais jų grynųjų pinigų poreikiais;

               19.

               pažymi, kad 2006 m. pabaigoje 14 agentūrų vis dar nebuvo įdiegusios ABAC apskaitos sistemos (metinės ataskaitos 10.31 dalies išnaša);

               20.

               pažymi Audito Rūmų pastabą (metinės ataskaitos 1.25 dalis), kad kai kurios agentūros į apskaitą įtraukė už neišnaudotas atostogas sukauptas sąnaudas; pažymi, kad Audito Rūmai 2006 finansinių metų patikinimo pareiškime pateikė išlygą dėl trijų agentūrų (Europos profesinio mokymo plėtros centro (CEDEFOP), Europos policijos koledžo (CEPOL) ir Europos geležinkelio agentūros) (2005 m. tai buvo taikoma CEDEFOP, Europos maisto saugos tarnybai, Europos rekonstrukcijos agentūrai);

         Vidaus auditas

               21.

               primena, kad pagal Finansinio reglamento 185 straipsnio 3 dalį Komisijos vidaus auditorius taip pat yra reguliavimo agentūrų, kurios gauna išmokas iš ES biudžeto, vidaus auditorius; pažymi, kad vidaus auditorius atskaitingas kiekvienos agentūros valdybai ir direktoriui;

               22.

               atkreipia dėmesį į vidaus auditoriaus 2006 m. metinėje veiklos ataskaitoje pateiktą išlygą:
               „Komisijos vidaus auditorius negali tinkamai atlikti savo, kaip Bendrijos įstaigų vidaus auditoriaus, pareigų, jam priskirtų pagal Finansinio reglamento 185 straipsnį, dėl darbuotojų trūkumo“;

               23.

               tačiau atkreipia dėmesį į vidaus auditoriaus jo 2006 m. veiklos ataskaitoje pateiktą pastabą, kad nuo 2007 m., kai Komisija Vidaus audito tarnybai (VAT) suteiks papildomų personalo išteklių, visų veikiančių reguliavimo agentūrų vidaus auditas bus atliekamas kasmet;

               24.

               atkreipia dėmesį į vis didėjantį reguliavimo ir vykdomųjų agentūrų ir bendrų įmonių, kurių auditą turi atlikti VAT pagal Finansinio reglamento 185 straipsnį, skaičių; prašo Komisiją pranešti atsakingam komitetui apie tai, ar VAT turimų personalo išteklių pakaks visų minėtųjų įstaigų metiniam auditui atlikti ateinančiais metais;

               25.

               pažymi, kad pagal Reglamento (EB, Euratomas) Nr. 2343/2002 72 straipsnio 5 dalį kiekvienais metais kiekviena agentūra institucijai, atsakingai už sprendimą dėl biudžeto įvykdymo, ir Komisijai siunčia savo direktoriaus parengtą ataskaitą, kurioje apibendrinama vidaus auditoriaus atliktų vidaus auditų skaičius ir tipai, pateiktos rekomendacijos ir atsižvelgiant į jas atlikti veiksmai; prašo agentūras nurodyti, ar tai daroma, ir, jei daroma, nurodyti, kaip;

               26.

               atkreipia dėmesį, turėdamas mintyje vidaus audito pajėgumus, ypač mažesnėse agentūrose, į vidaus auditoriaus pasiūlymą, 2006 m. rugsėjo 14 d. pateiktą Parlamento atsakingam komitetui, pagal kurį mažesnėms agentūroms turėtų būti leista pirkti vidaus audito paslaugas iš privataus sektoriaus;

         Agentūrų vertinimas

               27.

               primena bendrą Parlamento, Tarybos ir Komisijos pareiškimą (9), dėl kurio sutarta per derinimo susitikimą, vykusį prieš ECOFIN biudžeto klausimų Tarybos 2007 m. liepos 13 d. posėdį ir kuriame raginama i) pateikti agentūrų, kurias Komisija ketina vertinti, sąrašą ir ii) pateikti jau įvertintų agentūrų sąrašą kartu su svarbiausių rezultatų santrauka;

         Drausminės procedūros

               28.

               pažymi, kad pavienėms agentūroms dėl jų dydžio sunku sukurti ad hoc drausmės komisijas, kurias sudarytų atitinkamos kategorijos darbuotojai, ir kad Komisijos tyrimų ir drausmės tarnyba (angl. IDOC) neatsakinga už agentūras; ragina agentūras apsvarstyti galimybę įsteigti bendrą agentūrų drausmės komisiją;

         Tarpinstitucinio susitarimo projektas

               29.

               primena Komisijos parengtą Tarpinstitucinio susitarimo dėl Europos reguliavimo agentūrų sistemos projektą (COM(2005)59), pagal kurį siekiama sukurti horizontaliąją Europos reguliavimo agentūrų steigimo, struktūros, veiklos, įvertinimo ir kontrolės sistemą; pažymi, kad projektas yra naudinga iniciatyva siekiant pagrįsti agentūrų steigimą ir veiklą; pažymi, kad Komisijos 2006 m. suvestinėje ataskaitoje (3.1 dalyje, COM(2007)274) nurodoma, kad nors po projekto paskelbimo derybos nutrūko, 2006 m. pabaigoje Taryboje vėl pradėtos diskusijos šiuo klausimu; apgailestauja, kad nepavyko pasiekti daugiau pažangos siekiant jį priimti;

               30.

               taigi palankiai vertina Komisijos įsipareigojimą per 2008 m. pateikti komunikatą dėl reguliavimo agentūrų ateities;

         Savo veiklą finansuojančios agentūros

               31.

               primena, kad dviejų savo veiklą finansuojančių agentūrų direktoriams patvirtinimą, kad agentūros įvykdė biudžetą, suteikia administracinė valdyba; pažymi, kad abi agentūros sukaupė didelį perteklių iš pajamų iš mokesčių, perkeltų iš ankstesnių metų:

                           —

                           Vidaus rinkos derinimo tarnyba pinigais ir pinigų ekvivalentais – 281 milijoną EUR (10),

                           —

                           Bendrijos augalų veislių tarnyba pinigais ir pinigų ekvivalentais: 18 milijonų EUR (11);

         Specialiosios pastabos

               32.

               mano, kad Centras yra svarbi institucija siekiant gerinti ir plėtoti Europos ligų priežiūrą, skubaus įspėjimo sistemas ir rengti patikimas mokslines nuomones dėl pavojaus, kurį kelia naujos ir atsirandančios infekcinės ligos; su džiaugsmu pažymi, kad 2006 m. Centras sugebėjo sukurti daug naujų produktų ir paslaugų ir įvykdė savo įgaliojimus;

               33.

               atkreipia dėmesį į 2006 m. ataskaitoje pateikiamą Audito Rūmų pastabą, kad beveik 45 % minėtaisiais metais įrašytų įsipareigojimų buvo perkelti į kitus finansinius metus, o antrąjį 2006 m. pusmetį atlikta daug lėšų perkėlimų, visų pirma dėl netikslių darbuotojų poreikio prognozių, laiku nepranešus apie tai Centro valdybai;

               34.

               reiškia susirūpinimą dėl Audito Rūmų išvados, kad pažeidžiant Finansinį reglamentą ir vėl prisiimta teisinių įsipareigojimų prieš tai neturint būtinų biudžeto įsipareigojimų;

               35.

               ragina Centrą imtis veiksmų, kurių reikia norint reaguoti į Audito Rūmų pastabą, kad prieigos prie kompiuterinės biudžeto valdymo sistemos teisės ne visuomet dera su direktoriaus suteiktais įgaliojimais, o apskaitos pareigūnas dar nepatvirtino pagrindinių įsipareigojimų ir mokėjimų procedūrų;

               36.

               atkreipia dėmesį į Centro atsakymus, kuriuose teigiama, kad:

                           —

                           rasta vidinių pajėgumų ir imtasi priemonių siekiant pašalinti nurodytus trūkumus ir patobulinti vidaus kontrolės sistemas,

                           —

                           Centras paskyrė finansinių sistemų (SI2) apsaugos pareigūną ir įsteigė vidaus audito tarnybą;

               37.

               remdamasis Centro ekonominio rezultato ataskaita pažymi, kad 2006 m. Centro pajamos siekė 15,8 mln. EUR, ekonominis rezultatas – 5,3 mln. EUR, visos grynosios lėšos bankuose – 7,2 mln. EUR, o į balansą buvo įtrauktas Komisijai grąžintinas 400 000 EUR išankstinis finansavimas;

               38.

               primena, kad Centro biudžetas padidėjo nuo 4,53 mln. EUR 2005 m. iki 17,15 mln. EUR 2006 m., o darbuotojų skaičius išaugo nuo 43 iki 85; pažymi, kad Centro auditą atliko ne tik Audito Rūmai, bet ir Komisijos vidaus audito tarnyba (2006 m. gegužės mėn.), atlikus pastarąjį auditą buvo parengtas veiksmų planas, o 2006 m. Centras įsteigė audito komitetą;

               39.

               pritaria tam, kad į Centro metinę ataskaitą įtraukti 24 vidaus kontrolės standartai; mano, kad būtų naudinga, jei šiuo pavyzdžiu pasektų visos agentūros.

      (1)  OL C 261, 2007 10 31, p. 49.

      (2)  OL C 309, 2007 12 19, p. 99.

      (3)  OL L 248, 2002 9 16, p. 1.

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.

      (6)  OL L 187, 2008 7 15, p. 170.

      (7)  Visos rezoliucijos dėl agentūrų buvo paskelbtos OL L 196, 2005 7 27.

      (8)  OL C 273, 2007 11 15, p. 1.

      (9)  Tarybos dokumentas DS 605/1/07 Rev1.

      (10)  Šaltinis: Ataskaita dėl Vidaus rinkos derinimo tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 141).

      (11)  Šaltinis: Ataskaita dėl Bendrijos augalų veislių tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 135).


|

32011D0820(01)

2011 m. rugpjūčio 19 d. Komisijos sprendimas dėl 2013 m. Europos Sąjungos institucijų nedarbo dienų

Oficialusis leidinys C 243 , 20/08/2011 p. 0004 - 0004

		Komisijos sprendimas2011 m. rugpjūčio 19 d.dėl 2013 m. Europos Sąjungos institucijų nedarbo dienų2011/C 243/052013 m. NEDARBO DIENOSSausio 1 d. | antradienis, pirmoji Naujųjų metų diena |Sausio 2 d. | trečiadienis, antroji Naujųjų metų diena |Kovo 28 d. | Didysis ketvirtadienis |Kovo 29 d. | Didysis penktadienis |Balandžio 1 d. | Velykų pirmadienis |Gegužės 1 d. | trečiadienis, Tarptautinė darbo diena |Gegužės 9 d. | ketvirtadienis, Europos diena ir Šeštinės |Gegužės 10 d. | penktadienis, antroji Šeštinių diena |Gegužės 20 d. | Sekminių pirmadienis |Rugpjūčio 15 d. | ketvirtadienis, Žolinė |Lapkričio 1 d. | penktadienis, Visų Šventųjų diena |Nuo gruodžio 24 d. iki gruodžio 31 d. | antradienio, (6 paskutinės metų dienos) antradienio |IŠ VISO: | 17 dienų |Liuksemburgas: tos pačios dienos kaip ir Briuselyje.Į darbą grįžtama 2014 m. sausio 3 d., penktadienį.Iš anksto nenustačius 2014 m. nedarbo dienų, 2014 m. sausio 2 d. (ketvirtadienis) laikoma tų metų nedarbo diena.Komisija pasilieka teisę keisti sprendimus, jei tai būtina dėl tarnybos.--------------------------------------------------


C 175 E/118                                       Europos Sąjungos oficialusis leidinys                           LT        2008 7 10

2007 m. liepos 10 d., antradienis

              P6_TA(2007)0311

              Darbo tvarkos taisyklių taikymas ar aiškinimas (Europos Parlamento darbo
              tvarkos taisyklių 201 straipsnio pakeitimas)

              2007 m. liepos 10 d. Europos Parlamento sprendimas dėl Europos Parlamento darbo tvarkos taisyk-
               lių 201 straipsnio dėl Darbo tvarkos taisyklių taikymo ar aiškinimo pakeitimo (2006/2192(REG))

              Europos Parlamentas,

              — atsižvelgdamas į pasiūlymą dėl Darbo tvarkos taisyklų pakeitimo B6-0166/2006,

              — atsižvelgdamas į Darbo tvarkos taisyklių 201 ir 202 straipsnius,

              — atsižvelgdamas į Konstitucinių reikalų komiteto pranešimą (A6-0230/2007),

              1.    nusprendžia padaryti toliau pateiktą Darbo tvarkos taisyklių pakeitimą;

              2.    primena, kad šis pakeitimas įsigalioja pirmą kitos mėnesinės sesijos dieną;

              3.    paveda Pirmininkui perduoti šį sprendimą Tarybai ir Komisijai susipažinti.

                      DABARTINIS TEKSTAS                                                          PAKEITIMAI

                                                             Pakeitimas 1
                                                          201 straipsnio 1 dalis

1.    Kilus abejonėms dėl šių Darbo tvarkos taisyklių taikymo ar        1.    Kilus abejonėms dėl šių Darbo tvarkos taisyklių taikymo ar
aiškinimo, Pirmininkas, nepažeisdamas jokių anksčiau šioje sri-         aiškinimo, Pirmininkas gali perduoti šį klausimą nagrinėti atsa-
tyje priimtų sprendimų, gali perduoti šį klausimą nagrinėti atsa-       kingam komitetui.
kingam komitetui.

Jei iškeliamas klausimas dėl darbo tvarkos pagal 166                    Tai gali daryti ir komitetų pirmininkai, jei tokių abejonių kyla
straipsnį, Pirmininkas šį klausimą taip pat gali perduoti atsa-         atliekant komiteto darbą ir jos su šiuo darbu susijusios.
kingam komitetui.

              P6_TA(2007)0312

              Konsultacija dėl Alessandra Mussolini imuniteto ir privilegijų

              2007 m. liepos 10 d. Europos Parlamento sprendimas dėl konsultacijos dėl Alessandra Mussolini
                                        imuniteto ir privilegijų (2006/2301(IMM))

              Europos Parlamentas,

              — atsižvelgdamas į bylą nagrinėjančios teisėjos Anna Maria Pagliari 2006 m. liepos 24 d. prašymą,
                paskelbtą per 2006 m. lapkričio 16 d. plenarinį posėdį, kad Europos Parlamentas priimtų sprendimą,
                ar Parlamento nario imunitetas taikomas Alessandra Mussolini pareiškimams apie Giuseppe Pisanu, dėl
                kurių pastarasis pateikė A. Mussolini civilinį ieškinį Romos apygardos teisme, siekdamas, kad būtų
                atlyginta dėl šmeižto padaryta žala (procedūra Nr. R.G. 54191/05),

              — susipažinęs su Alessandros Mussolini paaiškinimais, pateiktais pagal Darbo tvarkos taisyklių 7 straipsnio
                3 dalį,
 ---pagebreak--- 2008 7 10        LT                                 Europos Sąjungos oficialusis leidinys                                               C 175 E/119

                                                                                2007 m. liepos 10 d., antradienis

            — atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 9 ir 10
              straipsnius bei 1976 m. rugsėjo 20 d. Akto dėl Europos Parlamento narių rinkimų, remiantis tiesiogine
              visuotine rinkimų teise, 6 straipsnio 2 dalį,

            — atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d.
              sprendimus (1),

            — atsižvelgdamas į Italijos Respublikos Konstitucijos 68 straipsnį,

            — atsižvelgdamas į Italijos Respublikos 2003 m. birželio 20 d. įstatymo Nr. 140 3 straipsnį,

            — atsižvelgdamas į Darbo tvarkos taisyklių 6 straipsnio 1 dalį ir 7 straipsnio 13 dalį,

            — atsižvelgdamas į Teisės reikalų komiteto pranešimą (A6-0251/2007),

            1.     mano, kad Parlamento nario imunitetas pagal 1965 m. balandžio 8 d. Protokolo dėl Europos Bendrijų
            privilegijų ir imunitetų 9 ir 10 straipsnius ir Italijos Konstitucijos 68 straipsnį (tiek, kiek jis taikomas) apima
            visus Alessandra Mussolini pareiškimus, ir todėl nusprendžia ginti jos imunitetą ir privilegijas;

            2.     paveda Pirmininkui nedelsiant perduoti šį sprendimą ir atsakingo komiteto pranešimą atitinkamoms
            Italijos Respublikos institucijoms.

            (1) Byla 101/63, Wagner prieš Fohrmann ir Krier, 1964 m. Rink. p. 195 ir byla 149/85, Wybot prieš Faure ir kitus, 1986 m.
                Rink. p. 2391.

            P6_TA(2007)0313

            Prašymas ginti Ashley Mote imunitetą ir privilegijas

            2007 m. liepos 10 d. Europos Parlamento sprendimas dėl prašymo ginti Ashley Mote imunitetą ir
                                             privilegijas (2007/2122(IMM))

            Europos Parlamentas,

            — atsižvelgdamas į Ashley Mote prašymą ginti jo imunitetą Jungtinės Karalystės teisme vykstančiame bau-
              džiamajame procese, pateiktą 2007 m. gegužės 4 d. ir paskelbtą 2007 m. gegužės 10 d. plenariniame
              posėdyje,

            — susipažinęs su Ashley Mote paaiškinimais, pateiktais pagal Darbo tvarkos taisyklių 7 straipsnio 3 dalį,

            — atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 10
              straipsnį ir į 1976 m. rugsėjo 20 d. Akto dėl Europos Parlamento narių rinkimų, remiantis tiesiogine
              visuotine rinkimų teise, 6 straipsnio 2 dalį,

            — atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d.
              sprendimus (1),

            — atsižvelgdamas į Darbo tvarkos taisyklių 6 straipsnio 3 dalį ir 7 straipsnį,

            — atsižvelgdamas į Teisės reikalų komiteto pranešimą (A6-0250/2007),

            (1) Byla 101/63, Wagner prieš Fohrmann ir Krier, 1964 m. Rink. p. 195, ir byla 149/85, Wybot prieš Faure ir kiti, 1986 m.
                Rink. p. 2391.